1. Kopienas politika attiecībā uz vidi palīdz saglabāt, aizsargāt un uzlabot vides kvalitāti; aizsargāt cilvēku veselību; apdomīgi un racionāli izmantot dabas resursus, starptautiskā līmenī veicināt pasākumus, kas risina reģionu vai pasaules mēroga vides problēmas. (Līguma 174. pants) 2. Kopienas rūpniecības politika nodrošina vajadzīgos apstākļus Kopienas rūpniecības konkurētspējai, paātrinot rūpniecības pielāgošanos strukturāliem pārveidojumiem; veicinot tādas vides veidošanu, kas labvēlīga iniciatīvai un uzņēmumu, jo īpaši mazo un vidējo uzņēmumu, attīstībai un sadarbībai; veicinot jauninājumu, pētniecības un tehnoloģijas attīstības politikas radītā rūpniecības potenciāla labāku izmantojumu. Dalībvalstis saziņā ar Komisiju savā starpā apspriežas un vajadzības gadījumā koordinē savu rīcību. Komisija var nākt klajā ar dažādiem lietišķiem ierosinājumiem, lai veicinātu šādu koordināciju. (Līguma 157. pants) 3. Kopēja transporta politikā jāparedz kopīgi noteikumi, ko piemēro starptautiskiem pārvadājumiem uz kādu dalībvalsti vai no tās, vai cauri vienai vai vairākām dalībvalstīm; tai jāparedz arī nosacījumi, ar kādiem pārvadātāji, kas nav attiecīgās dalībvalsts rezidenti, tajā drīkst sniegt pārvadāšanas pakalpojumus, kā arī tai jānosaka pasākumi, kas pastiprina transporta drošību. (Līguma 71. panta 1. punkts un 80. panta 2. punkts)

Mērķi Saistībā ar Lisabonas izaugsmes un nodarbinātības stratēģiju Eiropas Savienība ir veikusi pasākumus, lai veicinātu un attīstītu konkurētspēju un jauninājumus. Viens no pasākumiem ir izveidot Konkurētspējas un inovāciju pamatprogrammu (KIP) 2007.–2013. gadam (Lēmums Nr. 1639/2006/EK), kas cita starpā ietver programmu “Saprātīga enerģija Eiropai” (SEE) un Uzņēmējdarbības un inovāciju programmu (UIP). Vēl viens pasākums ir Marco Polo programma (Regula (EK) Nr. 1692/2006). Galvenie mērķi ir sekmēt uzņēmumu, sevišķi mazo un vidējo uzņēmumu, konkurētspēju; veicināt visu veidu jauninājumus, tostarp jauninājumus ekoloģijas jomā; veicināt energoefektivitāti un jaunus un atjaunojamus enerģijas avotus visās nozarēs, tostarp transporta nozarē. Saskaņā ar šīm Kopienas programmām Aģentūra atbild par uzdevumu izpildi attiecībā uz Kopienas atbalstu, izņemot programmu novērtēšanu, tiesību aktu uzraudzību un stratēģiskos pētījumus vai citus pasākumus, kas ir Eiropas Komisijas ekskluzīvā kompetencē.

Uzdevumi Saistībā ar to Kopienas programmu īstenošanu, ko Komisija bija deleģējusi Aģentūrai 2008. gadā: — pārvaldīt visus konkrēto projektu darbības posmus, — pieņemt budžeta izpildes instrumentus, kā arī, ja Komisija ir to pilnvarojusi, veikt visas darbības, kas vajadzīgas, lai pārvaldītu šo Kopienas programmu, un jo īpaši tās darbības, kas ir saistītas ar līgumslēgšanas tiesību un subsīdiju piešķiršanu, — apkopot, analizēt un nodot Komisijai visu programmas īstenošanā vajadzīgo informāciju, kā arī sekmēt programmu koordinēšanu un sinerģiju, — saistībā ar UIP atbildēt par Eiropas Uzņēmumu tīkla projektu pārvaldību un tīkla izvēršanu, ekoloģijas jauninājumu izmēģinājuma projektiem un projektiem jaunu tehnoloģiju ieviešanai tirgū un jauninājumu pasākumiem ar lielu standartizāciju (IP Base projekts).

1. Koordinācijas komiteja Pieci Eiropas Komisijas iecelti locekļi. Komiteja pieņem Aģentūras gada darba programmu pēc tam, kad to ir apstiprinājusi Eiropas Komisija. Tā pieņem arī Aģentūras administratīvo budžetu un gada darbības pārskatu. 2. Direktors Ieceļ Eiropas Komisija. 3. Ārējā revīzija Revīzijas palāta 4. Budžeta izpildes apstiprinātājiestāde Eiropas Parlaments pēc Padomes ieteikuma

Budžets A) 204,8 (137,3) miljoni EUR (100 % finansējums no Eiropas Savienības vispārējā budžeta, no kura 55,8 (63,8) miljoni EUR IEE; 27,9 (0,0) miljoni EUR ekoloģijas jauninājumiem; 38,3 (0,0) miljoni EUR Marco Polo programmai; 82,8 (73,5) milljoni EUR EIP. Aģentūra izpilda pamatdarbības budžetu Komisijas vārdā.) B) 11,5 (6,9) miljoni EUR (100 % Kopienas subsīdija) administratīvajam budžetam, kuru Aģentūra pārvalda autonomi. Darbinieku skaits 2008. gada 31. decembrī Pagaidu darbinieku amata vietas: plānotais štata vietu skaits 36 (35), aizņemtās štata vietas 27 (22). Līgumdarbinieki: 108 (77) plānotais štata vietu skaits, no kura 104 (47) štata vietas bija aizņemtas. Kopējais darbinieku skaits: 131 (69) Atbildīgi par a) pamatdarbībām: 110 (54); b) administratīviem uzdevumiem: 21 (15).